संघीय संरचनामा गएपछि मंगलबार संसदको दोस्रो बैठक बस्यो । यो बैठकमा प्रमुख दलका नेताहरुले सम्बोधन गरेका थिए । यो संघीय संसदमा दलका नेताहरुको पहिलो सम्बोधन थियो । कुन नेताले संसदमा पहिलो सम्बोधन गर्ला र के भन्ला भन्ने सबैको चासोको बिषय थियो । सम्बोधनका क्रममा प्रमुख दलका नेता एक अर्कालाई घोचपेच गर्न छुटाएनन् भने सम्बोधनकै क्रममा केपी ओली र निर्वाचित सांसदलाई शुभकामना दिन पनि छुटाएनन् । संसदको दृश्य र नेताहरुको अभिव्यक्तिले उनीहरु अझै संविधान निर्माण र निर्वाचनमा जस्तै एकआपसमा सहकार्य गर्न आतुर रहेको भान हुन्थ्यो ।
